Sezonul pe zgură începe în curând, punctul final și miza jucătorilor fiind Roland Garros. Competiția de la Stuttgart va debuta la jumătatea lunii viitoare și este o etapă importantă de pregătire pentru Grand Slamul de la Paris. La startul acestuia nu se va afla Simona Halep, gazdele ocolind-o pe jucătoarea română și încercând să le ajute pe nemțoaice.
Organizatorii turneului de la Stuttgart au anunțat, ieri, pe cine au invitat pentru ediția din acest an a Porsche Tennis Grand Prix. Angelique Kerber, Tatjana Maria, Laura Siegemund și Emma Răducanu vor primi wild card-uri pentru ediția din acest an, competiție care se va desfășura între 15 şi 21 aprilie și care oferă doar patru invitații. Chiar dacă este o atracție pentru fani, Simona Halep nu a fost inclusă pe lista jucătoarele care au fost invitate la turneul de la Stuttgart în 2024
Nemții au preferat să-și invite propriile sportive, pe Angelique Kerber, Tatjana Maria, Laura Siegemund, dar și pe Emma Răducanu, explicând: "Hotărâm cu atenţie pe cine vrem să sprijinim cu un wild card. Fiind un turneu din Germania, dorim, fireşte, să ţinem cont de responsabilitatea pe care o avem pentru tenisul feminin german.
Explicațiile organizatorilor
Ele nu au şansa de a intra pe tabloul principal aici prin calificări. De aceea le susţinem cu un wild card", a spus Anke Huber, directoarea turneului. Tatjana Maria și Laura Siegemund nu au clasament pentru a putea accede direct pe tabloul principal, în timp ce Angelique Kerber, fost lider mondial mondial, şi britanica Emma Răducanu au obţinut invitațiile pe baza criteriilor WTA.
Simona Halep a primit un wild-card de la organizatorii turneului de la Miami, imediat după ce TAS a anunțat reducerea suspendării după cazul de dopaj, însă a fost eliminată în primul tur. Românca se pregătește la București, alături de noului ei antrenor, spaniolul Carlos Martinez, pentru sezonul de zgură, dar trebuie să-i convingă pe organizatorii turneelor să-i acorde șansa sa joace.
La Stuttgart a atacat-o pe Șarapova
Culmea este că exact la Stuttgart s-a consumat episodul în care Simona Halep a vorbit despre Maria Șarapova, cea care a primit un wild card acum șapte ani după ispășirea suspendării pentru dopaj. "Pentru copii, pentru jucătorii tineri, nu este în regulă să ajuți cu un wild card jucătoarea care a fost interzisă pentru dopaj", a declarat românca, aflată atunci pe locul 5 WTA. Simona a adăugat: "Nu este vorba aici despre Maria Șarapova, ci despre toți jucătorii care sunt găsiți dopați. Nu pot susține ceea ce a făcut directorul turneului, dar nici nu pot judeca", a mai spus Halep, la vremea respectivă.